open-index/open-wikipedia-markdown huggingface dataset:
Awan kumulunimbus

**Awan kumulunimbus** (**Cb**) adalah sabuah awan pirtikal manjulang (kulawarga**D2**) nang liwar tinggi, padat, wan taumpat dalam badai patir wan cuaca dingin lainnya. Kumulunimbus baasal matan basa Latin, "cumulus" baarti taakumulasi wan "nimbus" baarti hujan. Awan ngini tabantuk sawagai kulih natan kakadasatabilan atmuspir. Awan-awan ngini kawa tabantuk saurang, sacara bakalumpuk, atawa di sapanjang front dingin di garis squall. Awan ngini manciptaakan patir malalui jantung awan. Awan kumulunimbus tabantuk matan  awan kumulus (tautama matan kumulus kungistus) wan kawa tabantuk pulang jadi suparsil, sabuah badai patir ganal lawan kaunikan tasaurang.
Mamang Papadah

**Mamang Papadah** adalah sabuting bantuk paribasa Banjar nang barupa kata-kata dalam basa Banjar nang disusun dalam bantuk baris-baris puisi nang dipakai jadi wadah gasan mambariakan pamahaman, maanjurakan, manangati, maajarakan sabuting japaian hidup, mambari patuah, wan manyuruh ka sabuting kabaikan.

Cuntuh Mamang Papadah:

# Adat urang main, ada kalah ada manang
# Akal diakali, pikir dipikirakan
# Allahhu wahadah, Inya mambari kada bawadah, Inya maambil kada bapadah
# Badiri sadang baduduk sadang
# Baik sakit di mata pada sakit di hati
# Baik manyasal di hulu riam, pada manyasal sudah ka hilir riam.
# Halus-halus iwak, ganal-ganal biawak
# Kada diam parang kada diam pisau
# Kambang kada sakaki, kumbang kada saikung, alam kada batawing
# Lain danau lain iwaknya
# Raja lawan putri, pantul lawan amban
# Tabarusuk batis kawa dicabut, tabarusuk basa jadi hual.

## Jujuhutan
Pameo Huhulutan

**Pameo Huhulutan** adalah kata-kata dalam basa Banjar nang disusun dalam bantuk baris-baris puisi nang dipakai jadi wadah gasan maurahakan, mamisuhi, mahuhulut, mangaritik, manyambati, atawa manyindir sasaikung urang atawa sabuting kaadaan. Pameo Huhulutan tamasuk paribasa Banjar babantuk puisi.

Cuntuh Pameo Huhulutan:
# Ada kada malabihi, kadada kada mangurangi
# Ada sipat ada kijik
Pasar Tungging

**Pasar Tungging** adalah istilah nang diambil matan basa Banjar. **Tungging** dalam Kamus Besar Bahasa Indonesia (KBBI) baarti mambungkuk lawan kapala ka bawah wan burit taangkat ka atas atawa maniruk lurus ka bawah.

## Pamahaman
Matan pamahaman di atas, kawa digambarakan bahua aktipitas salawas tajadinya gawian jual tukar di pasar tungging nang ada, kawa ditamuakan babarapa masarakat nang manunggingakan awaknya gasan mamilah barang dagangan. Saupama damintu, kada sabarataan panukar nang datang mamilah wan manukar barang dagangan lawan cara manunggingakan awaknya.

Pangaranan pasar tungging dipahami marga parusis jual tukar nang balangsung kawa disambat hancap. Maingat waktu bajualan bubuhan padagang di pasar-pasar tungging kada tapi lawas. Amun sudah tangah hari, atawa sabalum pukul 12.00, bahanu aktipitas di pasar-pasar tungging sudah bamula sunyi.

Sabuting Pasar Tungging nang kawa ditamui di indung banua parupinsi Kalimantan Salatan adalah kawasan Pasar Tungging Belitung di Jalan Belitung Darat, kalurahan Kuin Cerucuk, kacamatan Banjarmasin Barat, kuta Banjarmasin.

## Jujuhutan
Saluka Banjar

**Saluka Banjar** adalah kata-kata dalam basa Banjar nang disusun sakaitu rupa dalam bantuk puisi 2 baris atawa 4 baris basajak wakas pirtikal a/a, a/a/a/a, a/a/b/b, a/b/a/b.

Cuntuh Saluka Banjar:
# Nang manis, jangan lakas ditaguk. Nang pahit, jangan lakas diluak
# Parak bau tahi, jauh bau kambang. Parak bakalahi, jauh bagaganangan
# Tik nung kalikir pacah. Itik bakunyung kada basah
# Ujar habar banyak baiwak, saikung-ikung kada mawadi. Ujar habar banyak nang handak, saikung-ikung kadada nang jadi.
Tanah liat

**Tanah liat** adalah material tanah alami babutir halus nang mangandung mineral tanah liat. 
Tanah liat mangambangakan plastisitas amun basah. hal ngini disibabakan selaput molekuler banyu di parak partikel tanah liat jadi karas, jabuk, wan non-plastik pas pangaringan atawa pembakaran. Kabanyakan mineral tanah liat murni bawarna putih atawa warna tarang, tapi tanah liat alami manampaiakan warna nang bamacam-macam maraga campurannya lawan materi lakn, misalnya warnanya kahabang-habangan atawa kacoklat-coklatan maraga didalamnya ada sadikit campuran oksida wasi.

Tanah liat marupakan material keramik paling tuha nang dipinandui. Manusia prasejarah manamuakan kagunaan tanah liat wan mamakainya gasan maulah tembikar. Sapalihan pacahan tembikar nang pamulaan diulah sudah katahuan tanggalnya yaitu sakita 14.000&nbsp;tahun sabalum masehi, wan tablet tanah liat marupakan media gasan manulis pamulaan nang dikatahui manusia. Tanah liat dipakai gasan proses di industri mudirin, nang kaya paulahan kartas, produksi semen, wan panyaringan bahan kimia. Antara satu-satangah wan dua-talu urang di dunia masih hidup atawa bagawi di bangunan nang diulah matan tanah liat, kadang nang diulah matan batu bata, nang kaya gasan manahan baratnya bangunan.

## Varietas
Kalumpuk utama tanah liat tamasuk kaolinit, montmorilonit-smectit, wan illite. Chlorite, vermiculite, talc, wan pyrophyllite kadang di klasifikasiakan jadi mineral-mineral tanah liat. Ada labih matan 30 macam jenis tanah liat "murni" nang ada dalam kataguri ngini, tapi biasanya tanah liat "alami" baisi campuran matan jenis tadi, lawan mineral jabuk nang lainnya. Mineral tanah liat dalam tanah liat biasanya diidentifikasi mamakai difraksi tanah liat daripada mamakai tes kimia atawa fisika.

Varve (atawa *tanah liat varve*) marupakan tanah liat nang kawa diitihi lapisan tahunannya nang dibantuk maraga tatandak di satiap musim wan ditandai lawan erosi nang bamacm-macam wan material organik. Tatandakan tipe ngini marupakan hal nang biasa ditamui di danau glasial. Haratan tandakan nang halus matan liukan danau glasial ngini jauh matan garis pantai, tandakannya tabawa ka banyu nang tanang, imbahtu tatandak di dasar danau.

Tanah liat hancap marupakan tipe tanah liat unik matan tipe tanah liat laut asli matan daratan di Norwegia, Amirika Utara, Irlandia Utara, wan Swedia. Tanah liat nang ngini sensitif banar, nyaman banar kan pancairan, wan taumpat sapalihan sand has longsor nang mamatiakanb.

## Catatan Batis


## Raralatan Luar
* Clay mineral nomenclature *American Mineralogist*.
* 
* 
* 
* 
* 
*
Basambang

**Basambang** adalah istilah nang sudah lawas kada dipakai lagi dalam basa Banjar, nang baakar matan *sambang-simambang* nang bamakna “mahadangi langit warna jingga wayah sanja”. Makna ngitu sama jua lawan *ngabuburit*.

## Asal kata
Matan sabuting pamandiran nang digagas ulih Zulfaisal Putera di Facebook, tausul babarapa kata wan kalimat dalam Basa Banjar gasan mangganti kata ‘ngabuburit’. Usulan kata ngini bantuk kaharungan Urang Banjar nang sama-sama kada nyaman mandangar kata ‘ngabuburit’. Istilah basambang pamulaan dicungulakan ulih saniman Banjar Mukhlis Maman matan sabuting kata ulang “sambang simambang” nang bamakna mahadangi langit warna jingga wayah sanja. Imbahnya ditagasi ulih budayawan Banjar Sirajul Huda lawan mancungulakan istilah ‘manyambang dauh’. Hal ngini imbahnya disambut baik ulih sastrawan Banjar Arsyad Indradi lawan argumin bahua ‘mahadangi dauh’ talalu umum marga kawa ‘dauh magrib’, ‘dauh Jumahat’, ‘dauh bagarakan sahur’. Arsyad Indradi labih mamilih ‘basambang’ nang bamakna ‘mahadangi waktu magrib (babuka puasa), lain *menyambang* nang bamakna ‘mahadangi sasaikung nang cagar lalu, nang handak datang”. Istilah ‘basambang’ ngini wakasnya ditarima ulih sapalih ganal paumpat pamandiran. Matan istilah ‘sambang simambang’ wakasnya mangulihakan kata ‘basambang’ atawa ‘basasambang’ nang dianggap pas gasan padanan ‘ngabuburit’ nang bamakna kada baik dalam basa Banjar.
Bagarakan Sahur

**Bagarakan Sahur** adalah aktipitas sakalumpuk kakanakan anum di Kalimantan Selatan wan Kalimantan Timur nang bangun wayah tangah malam salawas bulan puasa lawan tujuan manggarak umat Muslim gasan makan sahur. Kadada catatan nang manyambatakan awal mula digawinya bagarakan ngini. Ujar taradisi ngini sudah ada matan cungulnya Islam di tanah Banjar. Dahulu warga patuh lawan badadamaran atawa malikit lampu matan gatah kayu damar. Lampu-lampu suluh rancaknya diandak di tungkaran rumah wan di higa-higa kartak matan malam salikur sampai parak Hari Raya Pitrah. Taradisi bagarakan sahur ngini sudah matan lawas balangsung sacara turun tamurun.

Bagarakan Sahur jadi hiburan rakiat nang pupulir saban Ramadan. Wayah ngitu, kada wastu wasi tuha nang jadi pakakas nang dicatuk, tagal ditambah lawan suara saruling, gandang, wan gung.

Di Samarinda, Kalimantan Timur, bagarakan sahur dijuhut matan taradisi nang sama lawan masarakat Banjar di Kalimantan Selatan. Budaya lukal Banjar dasar liwar barikit di Samarinda maingat matan abat ka-15 Samarinda nang palihan matan wilayah Karajaan Kutai Kartanegara tamasuk vasal (dairah kakuasaan) matan Karajaan Banjar. Bubuhan kakanakan muslim di Samarinda manggawi bagarakan sahur lawan mambawa bamamacam pakakas. Wayah abat ka-20 sudah cungul pakakas-pakakas mudirin kaya piring sing, balik, susudu, palangan kaca, salain bilah paring taradisiunal. Wayah pamulaan abat ka-21 ada galun banyu 19 litar nang dipakai. Pakakas ngitu dibawa ulih saban kalumpuk di masing-masing kampung. Paumpat Bagarakan Sahur di Samarinda, kada wastu matan suku Banjar, tagal jua matan suku lainnya.

## Rujukan
Sahur

**Sahur** (), disambat jua **Sehur**, **Sehri**, **Sahari** wan **Suhoor** dalam basa lain, adalah sabuting istilah Islam nang marujuk ka aktipitas makan ulih umat Muslim nang digawi wayah sabalum subuh gasan nang cagar manggawi ibadah puasa di bulan Ramadan. Sahur gasan makan baisukan pas lawan buka puasa gasan makan malam, salawas Ramadan, manggantiakan makan tiga kali sahari (makan baisukan, makan tangah hari wan makan malam), saupama di babarapa tampat makan malam jua dimakan imbah Iftar.

## Rujukan
Saum

**Saum** atawa **puasa gasan urang Islam** () adalah manahan diri matan makan wan kinum   wan jua sagala macam parangai nang kawa mambatalakan puasa, mulai matan timbul pajar sampai tinggalam matahari, lawan sarat tatantu, gasan maningkatakan katakuaan saikung muslim. Bapuasa (saum) adalah sabuting matan lima Rukun Islam. Saum sacara basa artinya manahan atawa manangat.
Buka puasa

**Buka puasa** marujuk ka sabuting pajamuan makan wayah Muslim babuka puasa salawas bulan Ramadan. Buka puasa adalah sabuting ibadah di bulan Ramadan wan rancak digawi ulih sabuting pakumpulan, wan urang-urang bakumpul gasan babuka puasa baimbai. Buka puasa digawi pas imbah waktu Magrib. Sacara taradisiunal, kurma adalah hal panambaian nang musti dimakan amun wayah babuka.

Banyak Muslim parcaya bahua mambari makan urang buka puasa jadi bantuk amal liwar bamanapaat wan nang diparaktikakan ulih Nabi Muhammad.
Sambahyang Magrib

**Magrib** atawa **sambahyang Magrib**. Maumpat Kamus Besar Bahasa Indonesia, ngaran sambahyang ngini disambat lawan ngaran **Magrib** adalah sabuting sambahyang matan sambahyang lima waktu nang digawi di wayah matahari tinggalam. Sambahyang ngini tadiri matan 3 rakaat. Sambahyang Magrib adalah sambahyang harian ka-4 dalam Islam, digawi wayah sanja atawa matahari tinggalam. Waktu sambahyabg Magrib bamula imbah matahari tinggalam sampai hilang awan habang di upuk barat.

Pakataan *magrib* adalah istilah basa Arap bamakna "matahari tinggalam"; matan kusakata "*gharaba|غَرَبَ*", "gasan tinggalam"; "cagar ditabunakan" (tagal kata ngini kada dipakai gasan bulan nang tinggalam).

## Rujukan
Palangan kaca

**Palangan kaca** adalah sabuting palangan nang taulah matan kaca. Palangan kaca kawa baisi ukuran macam-macam, tagal rancaknya didapatakan dalam ukuran antara kikira 200 mililitar wan 1.5 litar. Pamakaian umum gasan palangan kaca mancakup tampat makan, suda, cairan, kusmitik, pangawitan, wan panyurungan. Janis palangan ngitu dipakai dalam industri-industri kumirsial.

## Raraitan luar
* Antique Bottles collectors/traders
* North American Soda and Beer Bottles
* North American Food and Drug Bottles
* Glass Manufacturer's marks & logos seen on Antique & Modern Bottles and other Glassware (primarily American) 
* How Its Made - Glass Bottles https://www.youtube.com/watch?v=LUF_5zrFG9c
* Glass Container HAACP, Glass Container Institute, 2009, http://www.gpi.org/sites/default/files/GPI%20HACCP%20workbook.pdf
Palangan

**Palangan** adalah wadah panyimpanan lawan palihan gulu nang takipit daripada awak wan "muntung"-nya. Palangan rancaknya diulah matan cangkir, palastik, atawa aluminium, wan dipakai gasan manyimpan cairan kaya banyu, susu, minuman hampul, bir, anggur, ubat, sabun cair, dawat, wan lain-lain. Palangan matan palastik rancaknya diulah sacara ikstrusi.

Alat nang dipakai gasan manukup muntung palangan disambat tutukup palangan (ikstarnal) atawa sumbat (intarnal). Palangan kawa jua ditukupi lawan cara sigil induksi.
Minuman hampul

**Minuman hampul** adalah minuman nang kada mangandung alkuhul, wan adalah lawan kata matan minuman karas. Rancaknya, istilah ngini wastu dipakai gasan minuman dingin (kupi, tih langat, suklat langat kada dianggap sabuting minuman hampul).

Sabuting janis minuman hampul nang pasuhurnya di samunyaan dunia adalah minuman bakarbunasi nang mangandung kola kaya Coca-Cola wan Pepsi. Di Indunisia paruduk lukal nang tajual payu adalah tih kaya Teh Botol Sosro. Suwalih ngitu minuman hampul jua tasadia dalam bamacam-macam rasa, rancaknya buah-buahan.
Saidi Mansyur

H. **Saidi Mansyur**, S.I.Kom. () adalah Bupati Banjar patahana nang manjabat mulai 26 Pibuari 2021, bapasangan lawan Wakil Bupati Banjar Said Idrus.
Haji

**Haji** (;  ** "") adalah jiarah Islam tahunan ka Mekkah, kuta suci umat Islam, wan kawajipan gasan umat Islam nang musti digawi paling kada sakali saumur hidup bubuhannya ulih sabarataan urang Muslim tuha nang sacara awak wan kaduitan kuat manggawi pajalanan, wan kawa mandukung kulawarga bubuhannya salawas kakadahadiran bubuhannya. Ngini adalah sabuting matan lima Rukun Islam, suwalih Sahadat, Sambahyang, Jakat, wan Puasa. Haji adalah padapatan tahunan pangganalnya urang-urang di dunia. Kaadaan nang sacara awak wan kaduitan sanggup manggawi ibadah haji disambat *istitaah*, wan saikung Muslim nang mahibaki sarat ngini disambat *mustati*. Haji adalah dimunstrasi sulidaritas urang-urang Muslim, wan katundukan bubuhannya ka Tuhan (Allah). Kata Haji baarti "baniat manggawi pajalanan", nang bamaksut baik tindakan luar matan pajalanan wan tindakan ka dalam niat.

Jiarah tajadi matan tanggal 8 sampai 12 (atawa dalam babarapa kasus ka-13 ) matan Julhajjah, bulan pauncitan almanak Islam. Marga almanak Islam adalah bulan wan tahun Islam kikira sawalas hari tahandap daripada almanak Gregorian, tanggal haji Gregorian baubah matan tahun ka tahun. Hram adalah ngaran nang dibariakan ka kaadaan spiritual husus di mana pajiarah mamuruk dua halai kain putih halus wan manjauhakan diri matan tindakan macam-macam.

Haji dikaitakan lawan kahidupan nabi Islam Muhammad matan abat ka-7, tagal ritual jiarah ka Mekkah dianggap ulih umat Islam gasan mahalatakan ribuan tahun sampai Ibrahim. Salawas haji, pajiarah bagabung dalam parusisi ratusan ribu urang, nang sacara baimbaian bakumpul di Mekkah selama minggu haji, dan melakukan serangkaian ritual: setiap orang berjalan berlawanan arah jarum jam tujuh kali di sekitar Ka'bah (berbentuk kubus Bangunan dan arah doa untuk kaum Muslim), berjalan bolak-balik antara bukit-bukit Al-Safa dan Al-Marwah, minuman dari Sumur Zamzam, sampai ke dataran Gunung Arafah untuk berjaga-jaga, menghabiskan satu malam di Dataran Muzdalifah, dan melakukan rajam simbolis iblis dengan melemparkan batu ke tiga pilar. Para peziarah kemudian mencukur kepala mereka, melakukan ritual pengorbanan hewan, dan merayakan festival global tiga hari Idul Adha.

Jamaah haji juga bisa pergi ke Mekkah untuk melakukan ritual di lain waktu sepanjang tahun. Ini kadang disebut "ziarah yang lebih rendah", atau Umrah. Namun, biarpun mereka memilih untuk melakukan umrah, mereka masih diwajibkan untuk melakukan ibadah haji di lain waktu dalam hidup mereka jika mereka memiliki sarana untuk melakukannya, karena Umrah bukan pengganti haji.

## Bibliografi
* 
* 
* Khan, Qaisra, "Hajj & 'Umra", in *Muhammad in History, Thought, and Culture: An Encyclopedia of the Prophet of God* (2 vols.), edited by C. Fitzpatrick and A. Walker, Santa Barbara, ABC-CLIO, 2014, Vol. I, pp.&nbsp;239–245.
* 
* 

## Rujukan
Tunggul Irang, Martapura, Banjar

**Tunggul Irang** yaitu sabuting kampung di Kacamatan Martapura, Kabupatin Banjar, Prupinsi Kalimantan Selatan, Indunisia.
Tangah malam

**Tengah malam** adalah wayah paugahan matan sabuting hari ka hari imbahnya baimbaian lawan paugahan tanggal. Tangah malam adalah kabalikan matan tangah hari. Wayah masa mudirin ada waktu tangah malam, nang manandai paugahan hari, pas pukul 00:00:00.

Dalam Doomsday Clock matan *[[Bulletin of the Atomic Scientists]]*, tangah malam malambangakan parang nuklir. Tangah malam sawagai waktu ada jua dalam aandi *[[Cinderella]]* wayah sabuting tugas musti dihabisakan matan damintu.
Aandi

**Aandi** adalah sabuting kisah rayat (*folktale*) nang malar bamamacam cakupannya wan baasal matam bamamacam galambang itnik, masarakat, atawa dairah tatantu di bamamacam balahan dunia. Awal mulanya aandi bakaitan lawan kaparcayaan masarakat primitip tahadap sasabuting nang basipat supranatural wan manarapakannya dalam kahidupan manusia, kaya animisma, dinamisma wan lain-lain. Istilah aandi kawa dipahami sawagai kisah nang kada bujur-bujur ada wan dalam banyak hal rancak kada masuk di akal atawa pantasi.

## Riparinsi
Nebula kadap

**Nebula kadap** atawa **nebula panyarap**  tipe awan antarbintang nang kandal banar sampai kawa mangaburakan galumbang cahaya nang kawa diitihi di balakangnya, nang kaya latar balakang bintang-bintang wan emisi atawa refleksi nebula-nebula. Kapunahan matan cahaya disababakan ulih dabu antarbintang nang butirnya baandak ditampat nang paling dingin wan paling tabal di bagian awan molekul. Nebula kadap nang ganal wan bagarumbung kadang dihubungakan lawan Awan Molekuler Raksasa. Nebula kadap nang taisolasi dingarani titikan Bok. Nang kaya awan antarbintang atawa infrahabang dalam astronomi infrahabang.

Awan-awan nang kadap cungul maraga adanya partikel dabu nang baukuran sub-mikrometer, dilapisi ulih karbon monoksida nang baku wan nitrogen, nang efektif banar gasan manahan bagian cahaya nang talihat dalam galumbang. Dalamnya ada banyak molekul-molekul nang lain nang kaya hidrogen, atom helium, C18O (CO lawan oksigen sabagai <sup>18</sup>O isotope), CS, NH3 (amonia), H2CO (formaldehida), c-C3H2 (cyclopropenylidina) wan molekul ion N2H+ (diazenylium), samunyaan molekul ngini transparan (kada kalihatan). Awan ngini marupakan tampat cungulnya bintang-bintang wan planet-planet wan mamahami parkambangan buhannya bamanfaat banar gasan mamahami formasi bintang.

## Sajarah
Pas tahun 1919, Edward Barnard maulah Katalog Nebula kadap, nang didalamnya ada 182 objek nang kaya ngitu, lawan deskripsi di satiap nebula kadap wan kooordinatnya.  Pas tahun 1927, imbah Barnard maninggal, badasarakam lawan hasil observasinya, katalog tadi makin batambah wan mulai mamasukakan 349 ubjik. Di katalog nang lain nang diterbitakan pas tahun 1962, ada 1802 nebula kadap nang ditampilakan kada bapanjalasan, tapi langkap lawan koordinat spesifik wan ukurannya, wan jua tabagi ka 6 pambagian sasuai transparansinya. Lawan sapalihan analisis statistiknya dipakai jua di luar katalog.

## Karateristik
Suhu rata-rata matan sabutinh nebula kadap adalah sakitar 10-100 K (-263,25 s/d -173,15&nbsp;°C), Nang mamungkinakan gasan mambantuk molekul Hidrogen H2 wan maulah formasi bintang. Gasan massa, khususnya nebula kadap nang ganal bisa baisi massa sampai labih matan 1 juta massa matahari, wan gasan nebula kadap nang halus (dingarani) titikan Bok baisi massa nang kurang pada 2000 massa matahari.

Ukuran matan suatu nebula bakisar antara 200-0,9 pc (652-3 T.C.), Amun ukurannya mancapai 200 pc atawa labih maka dingarani awan molekul raksasa, wan amun ukurannya mancapai 0,9 pc atawa kurang maka dingarani titikan Bok. Bantuk matan Nebula kadap kada baaturan banar wan pinanya kada babatas, Kadang buhannya babantuk nang kaya tapuntal-puntal.

## Galeri

File:All Quiet in the Nursery?.jpg|Nebula kadap LDN 1768 baisi protobintang.
File:A Hole in the Sky.jpg|Nebula kadap nang dingarani LDN1774, diambil ulih *Wide Field Imager*, sabuting alat nang tapasang di teleskop ESO’s 2,2-meter MPG/ESO di La Silla.
File:The dark nebula LDN 483.jpg|Nebula kadap LDN 483 baandak di lokasi sakita 700 tahun-Cahaya jauhnya pada konstelasi ular (ular).
File:The Dark Cloud Lupus 4.jpg|Lupus 4 adalah kantong gas nang kandal wan dabu dimana bintang hanyar tabantuk.


## Catatan Batis
Mainan

**Mainan** adalah sasabuting nang dipakai dalam pamainan ulih kakanakan, urang tuha, atawa jua binatang. Bamamacam janis banda dikulihakan gasan dipakai sawagai mainan, tagal barang nang diparuduksi gasan tujuan lain kawa jua dipakai sawagai mainan. Sawagai umpama misalnya, saikung kakanakan kawa maambil sabuting alat rumah tangga wan 'manarabangakannya' kuliling rumah, mambayangakan bahua banda ngitu adalah sabuting kapal udara. Janis barang lain nang dipasarakan sawagai mainan, ditujuakan tautama sawagai barang-barang kuliksi wan barang-barang matan janis ngini kada rancak gasan dimainakan.

Bamamacam janis mainan (ribuan janis) sudah diciptaakan ulih manusia, matan tahun ka tahun, bahkan saban ginarasi baisi janis mainan asing-asingnya.Bahan-bahan nang dipakai gasan maulah mainan jua macam-macam, nangkaya kayu, tanah liat, kertas, lawan plastik.
Ikunugarapi

**Ikunugarapi** adalah cabang sajarah sani nang mampalajari idintipikasi, diskripsi, wan intarpritasi isi gambar. Kata ikunugarapi baarti "panulisan gambar", wan baasam matan Yunani Kuno, *εικον* (gambar) wan *γραφειν* (manulis).

Ikunugarapi mampalajari tantang sani, baik ngitu lawan manggawi idintipikasi diskripsi wan intarpritasi isi gambar. Tujuan ikunugarapi adalah mawiwir, maidintipikasi, manggulungakan wan manjalasakan upjik-upjik pisual dalam kaitannya lawan upaya mamahami makna-makna dalam studi riligi dasar kada jarang mamakai ungkapan-ungkapan nang basipat simbulik.

## Raraitan luar

* What iconographers do - case study 
* Iconography of Deities and Demons in the Ancient Near East (Project of the Swiss National Science Foundation at the Universities of Zurich and Fribourg 
* Web site for European Sacred Mountains, Calvaries and Devotional Complexes
Makan baisukan

**Makan baisukan** adalah kaadaan gasan mamakan surungan tatambaian wayah baisukan. Waktu sarapan dimulai matan pukul 06.00 baisukan sampai lawan pukul 11.00 baisukan. Dianjurakan mamakan makanan nang hampul gasan gawi pancarnaan, jadi dianjurakan gasan mamakan makanan nang baisi kadar sarat tinggi lawan protein nang mayu tagal lawan kadar lamak randah.
Makan tangah hari

**Makan tangah hari** adalah waktu gasan makan wayah tangah hari.

Makanan nang rancak dimakan gasan makan tangah hari bamamacam. Di sapalih tampat, urang mamakan makanan nang sama kaya di makan malam - makanan panas, bahanu lawan labih matan samacam. Di tampat lain, makan tangah hari adalah waktu makan tatambaian wayah hari ngitu, di makan malam urang mamakan makanan dingin.

Banyak urang nang makan tangah hari di sakulah atawa jua tampat bagawi, nang kawa balangsung matan saparampat jam sampai sajam.

Banyak risturan, hususnya di dairah industri atawa jua pakanturan, baisi tawaran husus. Ada jua sajumlah risturan makan tangah hari tatantu nang kada buka wayah malam hari.
Tukang masak

**Tukang masak** atawa **juru masak** adalah urang nang manyiapakan *makanan* gasan disantap. Istilah ngini bahanu maampah ka *chef*, saupama kadua istilah ngini sacara kalihaian kada kawa disamaakan. Istilah tukang masak di sabuting padu rumah makan atawa risturan rancaknya maampah ka urang lawan sadikit atawa kadada pangaruh kariatip tahadap manu wan baisi sadikit atawa kadada pangaruh apa-apa tahadap padu. Bubuhannya rancaknya adalah sabarataan angguta pada nang ada di bawah kapala tukang masak.

Janis risturan lain mungkin baisi manu nang rilatip kunstan wan wastu baisi urang-urang nang kawa manyiapakan makanan sacara hancap wan kunsistin, jua kada talalu mamarluakan kapala tukang masak. Risturan janis ngini kawa dijalanakan sahibaknya ulih tukang masak, cuntuhnya di risturan hancap surung.
Risturan hancap surung

**Risturan hancap surung** (bahasa Indunisia: *restoran cepat saji*) adalah rumah makan nang manyurungakan makanan wan kinuman dalam waktu rilatip satumat matan panampahan sampai panyurungan ka palanggan. Rancaknya surungan barupa *[[hamburger]]* atawa ayam basanga.

Kabanyakan risturan hancap surung nang bauparasi di Indunisia adalah waralaba atawa cabang matan parusahaan asing. Suwalih ngitu tadapat jua babarapa rantai risturan hancap surung matan Indunisia kaya Ayam Goreng Mbok Berek, Ayam Goreng Fatmawati wan Ayam Goreng Suharti.
Rumah makan

**Rumah makan** atau **risturan** adalah istilah awam gasan manyambat usaha gastrunumi nang manyurungakan makanan gasan masarakat wan manyadiaakan tampat gasan manikmati surungan ngitu jua mamasang haraga tatantu gasan makanan wan palayanannya. Saupama rancaknya rumah makan manyurungakan makanan di tampat, tagal ada jua babarapa nang manyadiaakan layanan *take-out dining* wan *delivery service* sawagai sabuting bantuk palayanan gasan kunsuminnya. Rumah makan rancaknya baisi sapasialisasi dalam janis makanan nang disurungakannya. Sawagai cuntuh, rumah makan Tionghoa, rumah makan Padang, risturan hancap surung wan samacamnya.
4 Ramadan

**4 Ramadan** adalah hari ka-244 dalam almanak Hijriah.

## Kajadian
* 1431H - Ulimpiada Anum panambaian, Ulimpiada Anum Singapura 2010 bamula di Singapura.
* 1428H - Sabuting pasawat tarabang tababas di Phuket mangurbanakan 89 panumpang.
5 Ramadan

**5 Ramadan** adalah hari ka-245 dalam almanak Hijriah.

## Kajadian

* Ketalu kajadian ngitu yaeto perang Badar, Fathu Makkah, wan Lailatul Qadar

## Kamatian
* 1422H - Sultan Salahuddin Abdul Aziz Shah Alhaj ibni Almarhum Sultan Hisamuddin Alam Shah, 75 tahun, Sultan Selangor, Yang di-Pertuan Agong.
Gipsum

**Gipsum** marupakan mineral sulfat lamah nang tardiri matan kalsium sulfat dihidrat, lawan formula kimka  CaSO4·2H2O. Material ngini rancak ditambang wan dipakai gasan pupuk wan gasan bahan utama maulah barang nang kaya plester, papan tulis kapur/kapur trotoar, wan tawing gipsum. Sabuting gipsum nang putih atawa warnanya sawo masak nang tarang dingarani alabaster, sudah rancak dipakai gasan maulah patung ulih bamacam-macam paradaban, tamasuk Mesir Bahari, Mesopotamia, Romawi Bahari, Byzantium, wan alabaster Nottingham matan Inggris Patangahan. Gipsum bisa jua mangkristal nang tambus cahaya, anng bangaran selenit. Kristal ngini tabantuk sabagai evaporasi mineral wan sabagai hidrasi produk matan [anhidrit].
[Skala kakarasan mineral Mohs manjalasakan kakarasan matan gipsum njlainya 2, badasarakan gurisan pambandingan kakarasan.

## Sajarah

Kata **' diambil matan kata di [[Basa Yunank|Yunani]], yaitu kata γύψος (''gypsos'') nang baarti "plester". Maraga tambang di distrik [[Montmartre]] di [[Paris]] sudah lawas mamakai pakakas gipsum nang dibakar (gipsum nang di [[kalsinasi]] gasan kaparluan macam-macam, gipsum nanvg karing ngini kaynanya dipinandui sabagai [[plester matan Paris]]. Amun ditambahi banyu, imbah kurang labih sapuluh menit, plester matan oaris tafi barubah (dihidrat) jadi gipsum pulang, mahasilakan material nang karas atau gasan dipakai maulah atau mambangun barang nang tapakai.

Dalam bahasa Inggris nang bahari, gipsum disambat lawan ngaran ''spærstān'', "''spear stone''" (batu tumbak), maraga ujung kristalnya nang luncup. (Kata [[Spar (mineralogi)|spar]] dalam ilmu mineralogi marupakan kata nang artinya sama lawan kata gipsum, marujuk gasan mineral lain-babatuan atawa kristal nang bantuknya nang kaya tumbak).  Pas abad ka-18 masehi, argikulturis wan pandita asal jirman bangaran [[Johann Friedrich Mayer (agriculturist)|Johann Friderich Mayer]] mainvestigasi wan mampublikasi kagunaan gipsum gasa pupuk.  Gipsum pinanya marupakan sumber sulfur gasan oartumbuhan tumbuhan wan dipamulaan abad ka-19, gipsum disambat sabagai pupuk paling bagus. Buhan Amerika nang gawiannya bahuma wan bakabun takutan banar mandapatakan pupuk ngini sampai manyalundupakan lawan Nova Scotia, sampai pahabisannga mahasilakan perang anng banagaran [[Hants County, Nova Scotia#Perang Plester|"Perang Plaster"]] pas 1820. Pas pamulaan abad ka-19 di Irupa, gipsum dipinandui jua lawan ngaran **Sulfat limau** atawa **sulfat matan limau'''.

## Catatan Batis
Atta Halilintar

**Muhammad Attamimi Halilintar,** labih dipinandui sawagai **Atta Halilintar** () adalah *[[YouTuber]]* wan pangusaha Indunisia. Atta adalah *YouTuber* lawan jumlah paumpat (*subscriber*) pambanyaknya di Asia Tunggara wan inya jua tamasuk panyugihnya baandak di paringkat ka walu di dunia wayah tahun 2019.

## Riparinsi
Dumai

**Kuta Dumai** adalah sabuah kuta di Provinsi Riau, Indonesia, sekitar 200 km dari Kota Pekanbaru. Kota Dumai adalah kota lawan wilayah administrasi terluas ketiga di Indonesia berdasarkan statusnya sebagai kotamadya, setelah Kota Palangka Raya dan Kota Tidore Kepulauan. Kota ini berawal dari sebuah dusun kecil di pesisir timur Provinsi Riau.

Kota Dumai merupakan hasil pemekaran dari Kabupaten Bengkalis. Diresmikan sebagai kota pada 20 April 1999, dengan UU No. 16 tahun 1999 tanggal 20 April 1999 setelah sebelumnya sempat menjadi kota administratif (kotif) di dalam Kabupaten Bengkalis. Pada awal pembentukannya, Kota Dumai hanya terdiri atas 3 kecamatan, 13 kelurahan dan 9 desa dengan jumlah penduduk hanya 15.699 jiwa dengan tingkat kepadatan 83,85 jiwa/km2.
Aurel Hermansyah

**Titania Aurelie Nurhermansyah** atawa labih dipinandui sawagai **Aurel Hermansyah** () adalah saikung panyanyi bakabangsaan Indunisia. Inya adalah anak bibinian panambaian matan musisi Anang Hermansyah wan panyanyi pop Krisdayanti. Lagu pamulaannya adalah "Tanpa Bintang", dirilis wayah tahun 2010.
Nyamuk

Saikung **nyamuk** adalah saikung tipe daripada biranga. Nitu adalah ngaran nang karancakan daripada kulawarga lalat pada order Diptera.

Nang binian ectoparasite: buhannya mandarat di hiwan darah panas, manambus kapilari, wan mahisap saliva gasan maampihi darah balikat. Imbahnya buhannya mahisap wan mamakan darah. Parasit mikroskopik nang mamatiakan rancak hidup di saliva.

Nang lakian pamakan nektar, biniannya iya jua. Tapi, wayah basisiap gasan mamacah hintalu, nang binian maubah darahnya jadi protein.

## Makan & baanak
Rajin kaduanya, baik nyamuk lakian atawa binian makan nektar lawan jus tumbuhan. Banyak spesies pada hagian muntung binian bisa manambus kulimbit hiwan wan mahisap darah buhannya sawagai ektoparasit. Di banyak spesies, nang binian parlu dapat proten matan makan darah sawalum inya mahasilakan hintalu. Di spesies banyak lain, inya kawa baulah hintalu labih imbah makan darah.

Buhannya maandak hintalu di limbakan banyu. Larvae bagarak parak buncu muka banyu, bahinak jalan tabung banyu nang takaluar pada banyu. Buhannya dapat makanan matan banyu, rajin mamakan algae wan makhluk kacui nang lain. Larvae rajin masuk ka tahap pupa imbah babarapa hari pacah, tagantung suhu banyu wan spesiesnya.

Banyak spesies matan nyamuk. Ngini gara-gara nang mahisap darah baadaptasi lawan ampunnya nang balain-lain. Ada dua subfamili, 43 genera wan labih pada 3,500 spesies Culicidae.

## Vector gasan panyakit
Nyamuk adalah vector (pambawa) nang mana mambawa virus lawan parasit nang mambawa panyakit matan urang ka urang. 

Kabanyakan nyamuk nang dipinandui urang itu mambawa panyakit mariap dingin kuning, mariap dingin badarah. wan malaria nang dibawa genera *[[Anopheles]]* wan *[[Culex]]*. Nyamuk maantar panyakit labih pada 700 juta urang tiap tahunnya di Afrika. Amerika Utara, Amerika Tangah, Meksiko, wan kabanyakan Asia lawan jutaan nang mati.

## Evolusi
Nyamuk panuhanya nang dipinandui lawan anatomi modern didapat pada amber Kanadia matan Upper Cretaceous nang baumur 79 juta tahun. Dangsanak spesies nang tatuha lawan fitur nang labih primitip didapat di amber nang baumur 90 sampai 100 juta tahun.

Analisis genetika mamadahakan pada klade Culicinae wan Anophelinae bisa haja sudah tasabar kikira 150 juta tahun nang tadahulu. Spesies *Anopheles* The Old and New World dicayai sudah tasabar kikira 95 juta tahun tadahulu.

## Referensi
Basa uma

**Basa uma** (**basa asli**, **basa panambaian**; sacara harpiah *mother tongue*, *mother language*, *native language*, atawa *first language* dalam basa Inggris) adalah basa panambaian nang dikuasai manusia matan ranak malalui hubungan lawan sasama angguta masarakat basanya, kaya kulawarga wan masarakat lingkungannya.

Kaharatan dalam basa asli liwar panting gasan gawian balajar imbahnya, marga basa uma dianggap jadi dasar cara bapikir. Kaharatan nang kurang matan basa panambaian rancak maulah gawian balajar basa lain jadi tangalih. Ulih marga ngitu basa uma baisi paran panting dalam pandidikan.

Basa uma adalah basa nang panambaian dipakai dalam kumunikasi pamulaan saikung kakanakan lawan kuitannya, wan jua manjadiakan basa uma jadi alat kumunikasi saban hari.

## Jujuhutan
Maskar

Maskar kawa marujuk ka babarapa hal ngini:

# samacam tuping
# palindung muha, tupi dungkul (ulahraga)
# maskar badah - malindungi matan baktiri wan pirus
# maskar kain - wastu malindungi matan bau
# maskar dabu - wastu malindungi matan dabu
Paawakan Nasiunal Pananggulangan Bancana

**Paawakan Nasiunal Pananggulangan Bancana** (disingkat **BNPB**) adalah sabuting Lambaga Pamarintah Lainkamantarian nang baisi tugas mandangani Parisidin Ripublik Indunisia dalam manggawi pananggulangan bancana sasuai lawan amanat Undang-Undang Nomor 24 Tahun 2007 tantang Pananggulangan Bancana. BNPB dibantuk badasarakan Peraturan Presiden Nomor 8 Tahun 2008 nang imbahnya diganti lawan Peraturan Presiden Nomor 1 Tahun 2019.
Pausahaan Listrik Nagara

**Pausahaan Listrik Nagara** (disingkat **PLN**) atawa ngaran rasminya adalah **PT PLN (Persero)** adalah sabuting BUMN nang maurusi sabarataan masalah kelistrikan nang ada di Indunisia. Diriktur Tatambaiannya wayah ngini adalah Zulkifli Zaini.

Katanagalistrikan di Indunisia dimulai wayah pahabisan abat ka-19, wayah babarapa pausahaan Walanda mandiriakan pambangkitan tanaga listrik gasan kaparluan saurang. Pangusahaan tanaga listrik gasan kapantingan awam dimulai matan pausahaan swasta Walanda N.V. NIGM maligari usahanya di bidang tanaga listrik, nang samula wastu bagarak di bidang gas. Imbah ngitu maligar lawan badirinya pausahaan swasta lainnya.
Pantai

**Pantai** atawa **pasisir** (Inggris: ***beach***) adalah sabuting bantuk giugarapis nang tadiri matan karangan, wan tadapat di dairah pasisir laut. Dairah pantai jadi watas antara daratan wan pabanyuan laut. Kawasan pantai lain lawan pasisir walau antara kaduanya bakaitan. Panjang garis pantai ngini diukur mangulilingi sabarataan pantai nang adalah dairah tiriturial sabuah nagara.

Maumpat kuriksi PBB tahun 2008, Indunisia adalah nagara lawan garis Pantai pamanjangnya kaampat di dunia imbah Amirika Sarikat, Kanada, wan Rusia. Panjang garis pantai Indunisia tacatat saganal 95.181&nbsp;km.

## Jujuhutan
Daptar raja Banjar

Ngini adalah **daptar raja Banjar** yaitu Sultan Banjar wan padatuan/katurunan atawa pacahan wilayah matan karajaan Banjar di Kalimantan Selatan wan Kalimantan Tengah, Indunisia:

## Karajaan Tanjung Puri

### [[Kerajaan Nan Sarunai|Karajaan Nan Sarunai]]
* Raden Anyan, raja Dayak Ma'Anyan

### [[Karajaan Kuripan]]
* Raja Kuripan pauncitab (abah angkat Ampu Jatmaka)

## [[Karajaan Nagara Dipa]]
* Ampu Jatmaka/Maharaja di Candi (anak angkat Raja Kuripan pauncitan)
* Lambung Mangkurat/Ratu Kuripan (anak lalakian ka-2 matan Ampu Jatmaka)
* Puteri Junjung Buih/Ratu Tunjung Buih (dangsanak angkat Lambung Mangkurat)
* Maharaja Suryanata (laki Puteri Junjung Buih)
* Maharaja Suryawangsa (anak Maharaja Suryanata)
* Maharaja Carang Laleyan (kamanakan Maharaja Suryawangsa)
* Putri Kalungsu/Putri Kabu Waringin (anak Maharaja Suryawangsa; bini Maharaja Carang Laleyan)

## Riparinsi
Kalurahan

**Kalurahan** adalah pambagian wilayah administratip di Indunisia di bawah kacamatan. Kalurahan adalah wilayah gawi lurah jadi parangkat dairah kabupatin atawa kuta. Kalurahan dipimpin ulih saikung lurah nang basatatus sawagai Pagawai Nagari Sipil. Kalurahan adalah unit pamarintahan  pahalus satingkat lawan disa. Lain lawan disa, kalurahan baisi hak maatur wilayahnya labih tabatas. Dalam pakambangannya, sabuah disa kawa diubah satatusnya jadi kalurahan, atawa sabaliknya.
Acéh

**Aceh** (Jawi: اچيه دارالسلام) adalah sabuah prupinsi di Indunisia nang indung banuanya baandak di Banda Aceh. Aceh adalah sasabuting prupinsi di Indunisia nang dibari satatus sawagai dairah istimiwa wan dibari jua kawinangan otonomi husus. Aceh baandak di hujung utara pulau Sumatra wan adalah prupinsi paling barat di Indunisia. Maumpat pakulih sensus Badan Pusat Statistik tahun 2020, jumlah warga prupinsi ngini kikira 5.274.871 ikung.

## Jujuhutan

## Rujukan
Galaksi spiral

**Galaksi spiral** mambantuk kelas matan galaksi nang pamulaannya dijalasakan ulih Edwin Hubble di buku nang ditulisnya pas tahun 1936 nang bajudul *The Realm of the Nebulae* wan maulah bagian matan sistim klasifikasi Hubble. Kabanyakannya, galaksi spiral bantuknya rata, baputar kaya cakram, baisi bintang, gas wan dabu, wan hintinya nang marupakan gabungan bintang-bintang nang banyak nang biasanya dipinandui lawan ngaran binculan. Galaksi nhinj biasanya dikalilingi jua lawan halo nang takadap matan bintang-bintang, kabanyakannya galaksi ngini baandak di gugus bola.

Galaksi spiral dingarani sasuia lawan struktur spiralnya nang bapanjang mulai hinti sampai ka cakram galaksinya. Tangan matan galaksi spiral marupakan tampat formasi bintang nang hanyar wan tatarang pada cakram di sakulilingnya maraga Bintang OB masih anum, wan panas baandak disana. 

Kabanyakannya dua pertalu matan galaksi spiral nang diobservasi baisi kumpunen tambahan nang struktur bantuknya nang kaya batang, bapanjang mulai matan binculan ditangahnya, di hujungnya tangan galaksi spiral dimulai. Proporsi spiral bapalang nang tagantung lawan spiral kada bapalang pinanya sudah barubah sapanjang sajarah matan alam samasta, 10% haja spiral nang baisi palang 8&nbsp;miliar tahun bahari, sampai sakitar saparapatnya 2,5&nbsp;miliar tahun bahari. Sampai wayah ini, kira-kira dua pertalu galaksi-galaksi nangbkawa diitihi di alam samasta (Volume Hubble) baisi palang.

Galaksi Bima Sakti marupakan spiral bapalang, biar palangnya surang nagalih banar diitihi mulai Bumi maraga andak planetnya nang aparak cakram galaksi. Bukti paling manjanjiakan matan bintang nang mambantuk palang di tangah galaksi baasal matan sapalihan survei nang hanyar digawi, tamasuk nang baasal matan Teleskop luar angkasa Spitzer.

Basamaan lawan galaksi kada baaturan, galaksi mambantuk 60% galaksi nang ada di alam samasta. Buhannya biasanya kawa ditamui di dairah nang kapadatannya randah wan jarang ditamui ditangah -tangah kumpulan galaksi.
## Bima Sakti
Bima Sakti suah dianggap sabagai galaksi spiral biasa. Buhan astronom pamulaannya mulai mangira bahwa Bima Sakti adalah galaksi spiral bapalang pas 1960-an. Kacurigaan buhannya dikunfirmasi ulih pangamatan Teleskop Luar Angkasa Spitzer pas tahun 2005, nang manampaiakan bahwa batang pusat Bima Sakti taganal pada nang dikira baharinya.
## Catatan Batis
Cacerolazo

**Cacerolazo** atawa **casserole** adalah sabuting bantuk unjuk rasa pambanyaknya nang diparaktikakan di nagara-nagara pamakai basa Spanyol – Venezuela, Argentina, Chili, Kolombia, Uruguay, Kuba, Spanyol – wan nang tadamini nagara-nagara pamakai basa Inggris wan Parancis, nang panganalnya di Québec, wan jua di Turki pas wayah unjuk rasa di Turki 2013 wan Brasil wayah unjuk rasa di Brasil 2015 – nang baisi sakalumpuk urang nang maulah katumburan lawa manapak-napak rinjing, wan banda-banda lainnya dalam rangka mangaluarakan pandapat. Saupama urang-urang dalam janis unjuk rasa ngini kawa manggawi parutis matan rumah bubuhannya saurang, unjuk rasa ngitu baisi tingkat dukungan wan kaumpatan nang tinggi.

Kata ngitu baasal matan kata Spanyol *cacerola*, nang artinya "rinjing bajarang". Panambahan kata hubung *-azo* wan *-ada* manandai tindakan manyarang, wan adalah pamahaman metafora matan bamamacam tindakan wayah unjuk rasa ngitu. Janis manipistasi ngitu dimulai wayah 1971 di Chile, pas mahual pangurangan paruduk-paruduk industri wayah kapamimpinan Salvador Allende.

 Paa cara unjuk rasa ngitu dipraktikakan di Kanada, dalam basa Inggris tindakan ngitu disambat ulih kabanyakan midia lawan sambatan "casseroles" daripada istilah Spanyol-nya *cacerolazo*.

## Riparinsi
Dodol Kandangan

**Dodol kandangan** adalah makanan panciri nang diulah oleh masarakat Kandangan, Hulu Sungai Selatan, Kalimantan Selatan, sacara turun-tamurun. Bahan tatambaian paulahan kitihan ngini adalah baras lakatan wan gula habang. Dodol kandangan banyak dibungkus sacara sadarhana lawan rasa nang manis banar. Makanan ngini nyaman banar dijumpai di Kandangan lawan babarapa sentral oleh-oleh nang ada di Kalimantan Selatan. Dodol ngini manjadi panciri karna dalam prusisnya ngalih diumpati lawan mambutuhkan kasabaran nang ganal. Pusat pangulahannya bapancar sakitaran kandangan, diantaranya di Sungai Raya.

## Jujuhutan
Is krim

**Is krim** adalah sabuting makanan baku diulah matan paruduk susu kaya krim (atawa sajanisnya), digabungakan lawan parasa wan pamanis ulahan atawa jua alami. Kambuhan ngini didinginakan lawan maharu sambil mangurangi suhunya supaya pambantukan karistal is kada ganal. Taradisiunalnya, suhu dikurangi lawan maandak kambuhan is krim ka sabuting wadah dimasukakan ka dalam kambuhan is pacah wan uyah. Uyah maulah banyu lunuh kawa baandak di bawah titik baku banyu murni, maulah wadah ngitu dapat pantukan liput lawan banyu wan is ngitu.

Saupama istilah is krim rancak dipakai gasan manunjuk ka baku wan kitihan, tagal sabujurnya dipakai gasan manunjuk ka "dessert" baku wan kitihan nang tadiri matan lamak susu. Banyak nagara, tamasuk Amirika Sarikat, mawatasi pamakaian istilah ngitu badasarakan kuantitas matan bahan dasar makanan ngitu.

## Paranala luar
The Complete Guide To Ice Cream
* Ice Cream History and "who really invented the ice cream cone?" 
* Great free downloadable guide to how to make ice cream from Quamut.com
* Cooking with Chemistry, Liquid Nitrogen Ice Cream 
* Frozen Custard the Milwaukee Secret.
Wabah

**Wabah** adalah istilah awam gasan manyambat kajadian tasabarnya panyakit di dairah nang luas wan di banyak urang, kawa jua gasan manyambat panyakit nang manyabar ngitu. Wabah dipelajari dalam epidemiologi.

Dalam ipidimulugi, *ipidimi* (matan basa Yunani *epi-* pada + *demos* rakiat) adalah panyakit nang timbul sawagai kasus hanyar di sabuting pupulasi tatantu manusia, dalam sabuting pariuda waktu tatntu, lawan laju nang malingkawi laju "ikspiktasi" (kiraan), nang didasarakan di pangalaman mutahir. Lawan kata lain, ipidimi adalah wabah nang tajadi sacara tahancap daripada nang dikira. Jumlah kasus hanyar penyakit di dalam suatu populasi dalam pariuda waktu tatantu disambat *incidence rate* (basa Inggris; "laju cungulnya panyakit").

Dalam paraturan nang balaku di Indunisia, pamahaman wabah kawa disambat sama lawan ipidimi, "bajangkitnya sabuting panyakit manjangkit dalam masarakat nang jumlah paharitnya maningkat sacara nyata malabihi ... kaadaan nang rancak wayah waktu wan dairah tatantu wan jua kawa manimbulakan bala musibah" (UU 4/1984 ).

Sabuting wabah kawa tawatas di lingkup halus tatantu (disambat *outbreak*, sarangan panyakit), lingkup nang taluas (ipidimi) atawa jua lingkup galubal (pandimi).

Panyakit-nang-rancak nang tajadi pada laju nang kunstan tagal lumayan tinggi di sabuting pupulasi disambat sawagai *endemik*. Cuntuh panyakit endemik adalah malaria di sapalihan Aprika (misalnya, Liberia). Di tampat kaya ngitu, sapalihan ganal pupulasinya dikiraakan tajangkit malaria wayah sabuting waktu dalam masa hidupnya.

Cuntuh wabah nang cukup dikanal tamasuk wabah pes nang tajadi di Irupa wayah jaman patangahan nang dikanal sawagai *the Black Death* ("kamatian hirang"), pandimi influensa ganal nang tajadi wayah pahabisan Parang Dunia I, wan ipidimi AIDS diwasa ngini, nang ulih sapalihan bubuhan jua dianggap sawagai pandimi.

## Riparinsi
Hijau

**Hijau** adalah sabuting matan warna sakundir kulih panggabungan antara kuning wan biru, wan jua adalah palangkap matan magenta. Hijau manyajukakan, wan warna nang banyak didapati di daun-daun ngini bamanapaat gasan mangurangi stris. Dalam banyak basa dairah, hijau disambat "ijo".

## Kurdinat warna
* **[[Hex triplet]]** = #008000 atau #080
* **[[RGB]]** (r, g, b) = (0, 128, 0)
*  Hijau (Hex: #008000) (RGB: 0, 128, 0)

## Pita warna hijau





## Riparinsi
Pamainan papan

**Pamainan papan** adalah janis pamainan nang dimainakan di atas papan nang has gasan pamainan ngitu. Kaya hiburan lainnya, pamainan papan kawa manggambarakan supjik apa haja.

Di tingkat dasar, tadapat banyak janis wan gaya pamainan papan, tamasuk nang kada baisi tima kada tapisah - kaya dam Inggris — kaitu jua pamainan nang tangalih lawan supjik nang tajalas atawa malahan naratip kaya Cluedo.

Pamainan papan sudah ada matan jaman kunu, misalnya wayah paradaban Jiroft wan Masir Kunu wayah milinium ka-3 SM. Banyak pamainan papan wayah ngini ada dalam bantuk kumputar, nang kawa tamasuk kumputar ngitu saurang sawagai sabuting matan babarapa pamain, atawa jua musuh tunggal. Babarapa pamainan papan mamakai kumpunin gasan tambahan - atawa pangganti - papan wan pamain.

## Katiguri
Tadapat sajumlah katiguri pamainan papan nang balain. Babarapa cuntuh adalah sawagai ngini:
* Pamainan satratigi abstrak kaya catur, dam Inggris, Arimaa, irensei, wan jua go
* Pamainan papan gaya Jirman atawa *Eurogames*, kaya *[[The Settlers of Catan]]* atawa jua *[[Puerto Rico (pamainan papan)|Puerto Rico]]*
* Pamainan balap kaya parcheesi atawa backgammon
* Pamaian galuntur wan jalan, kaya monopoli atawa *[[The Game of Life]]*
* Pamainan trivia, kaya *[[Trivial Pursuit]]*
* Pamainan kata, kaya *[[Scrabble]]*
* Pamainan parang, matan *[[Risk (pamainan papan)|Risk]]* sampai *[[Advanced Squad Leader]]*
Putih

**Putih** adalah pawakilan sabarataan warna dasar dalam kaadaan maksimum lawan parupursi sama ganal. Putih, kaya jua hirang wan dauk, kada kawa disambat diartiakan sawagai warna tatantu. Putih dalam pangartian idial baarti kahadiran sabarataan warna lawan cahaya maksimum sampai kada kawa lagi diwakilakan ulih mata atawa sinsur kamira, bakabalikan lawan arti idial hirang.

Tapinya pandakatan warna putih nang dianui lawan pigmen, kaya *chinese white*, *pure white*, atau turunan putih lainnya nang rancak dipakai dalam peralatan seni rupa seperti pastel atau akrilik.

Dalam tinta proses untuk percetakan, putih berarti tidak ada penggunaan salah satu dari pigmen Sian, Magenta, Yellow, atau Key. Namun untuk keperluan tertentu, bidang berwarna putih dibentuk dengan tinta *process white*.

Dalam fotografi, putih berarti tanda bahwa film atau sensor telah melebihi kemampuannya untuk menangkap cahaya. Hal ini sering terjadi dalam teknik *long eksposure* atau muncul akibat kesalahan dalam mengukur cahaya sehingga menjadi *over eksposure*.
Bidak

**Bidak** atau **piun** (matan basa Walanda, *pion*) adalah sabuting matan anam buah catur.

Dalam sabarataan buah catur, tadapat masing-masing walu bidak nang warnanya putih wan hirang, diandak di garis muka matan buah catur lainnya.

Bidak wastu kawa bajalan salingkang ka muka, nang baarti ka ampah barisan musuh, wan kada manyarang buah catur musuh dalam ampah ngini. Dalam lingkang pamulaan, bidak kawa maju 2 kutak wan kadada nang mahawar jalan ngini. Gasan mamakan, bidak musti maambil ampah diagunal sakali. Di higa ngitu, bidak kawa manyarang maumpat garakan husus *[[en passant]]* ("manyilang").

Bidak baisi kamampuan prumusi jua. Amun inya mancapai kutak pauncitan di higa lawan, bidak kawa mamilih buah catur nang sudah tadahulu dimakan lawan, kacawali raja.

Wayah tahun 1700-an, pacatur Parancis Andre Philidor manyambat bidak jadi 'jiwa pamainan catur'. Inya manyadari bahua saupama bidak baisi kamampuan tawatas, bidak rancak kawa manantuakan sipat wan kulih pamainan.